ช็อปชิลๆ เลือกกู้บ้านได้ตามใจ
ในช่วงนี้หากใครที่กำลังมองหาดอกเบี้ยบ้านอัตราพิเศษอยู่ ลองไปเดินดูได้ที่งาน “มหกรรมการเงิน หรือมันนี่ เอ็กซ์โป2017”
10 พ.ค. 2560

โดย...ทีมข่าวการเงินโพสต์ทูเดย์ในช่วงนี้หากใครที่กำลังมองหาดอกเบี้ยบ้านอัตราพิเศษอยู่ ลองไปเดินดูได้ที่งาน “มหกรรมการเงิน หรือมันนี่ เอ็กซ์โป2017” ระหว่างวันที่ 11-14 พ.ค.นี้ ที่อาคารชาเลนเจอร์ 2-3 อิมแพ็ค เมืองทองธานีซึ่งเป็นงานที่ธนาคารแต่ละแห่งต่างงัดแคมเปญต่างๆ หรือโปรโมชั่นออกมาส่งเสริมการขายกันอย่างเต็มที่ โดยเฉพาะในส่วนที่เกี่ยวข้องกับสินเชื่อบ้านสินเชื่อรีไฟแนนซ์ และทรัพย์สินรอการขาย (เอ็นพีเอ)ประเภทต่างๆ พร้อมของแถมอีกเพียบเริ่มจากธนาคารออมสิน : สินเชื่อบ้านอัตราดอกเบี้ย 0% นาน 6 เดือนธนาคารกรุงศรีอยุธยา : สินเชื่อบ้านอัตราดอกเบี้ย 0.50% ต่อปี 6 เดือนแรกลดค่าธรรมเนียมประเมินราคาหลักประกัน50% และเอ็นพีเอของธนาคารลดสูงสุดถึง 84%ธนาคารไทยพาณิชย์ : สินเชื่อบ้านอัตราดอกเบี้ย 0.99% ปีแรก สินเชื่อรีไฟแนนซ์บ้าน อัตราดอกเบี้ย 0.99% ปีแรก และสินเชื่อบ้าน คือ เงินให้ฟรี ค่าประเมินราคาสำรวจหลักประกัน     ธนาคารกสิกรไทย : สินเชื่อบ้านอัตราดอกเบี้ยพิเศษ 0% และเอ็นพีเอของธนาคารลดสูงสุดถึง 50% แถมฟรีค่าธรรมเนียมการโอนสูงสุด 2 หมื่นบาท พร้อมรับบัตรกำนัลเซ็นทรัลสูงสุดอีก 6,000 บาทธนาคารกรุงไทย : สินเชื่อบ้านอัตราดอกเบี้ย 0.60% นาน 6 เดือน ให้ผ่อนนาน 20 ปีธนาคารกรุงเทพ : สินเชื่อบ้านบัวหลวงอัตราดอกเบี้ยพิเศษ เมื่อลงทะเบียนจองสิทธิภายในงาน และบัวหลวงทรัพย์สินพร้อมขาย ทำเลดีในราคาสุดพิเศษ แถมฟรี ค่าประเมินราคาหลักประกันและค่าธรรมเนียมจัดการสินเชื่อธนาคารซีไอเอ็มบี ไทย : สินเชื่อ “บ้านหลังแรก” อัตราดอกเบี้ยเฉลี่ย 3 ปีแรก 3.33% ต่อปี ยกเว้น ค่าจดจำนองสูงสุด 1 แสนบาท และค่าประเมินราคาหลักทรัพย์ธนาคารเกียรตินาคิน : สินเชื่อบ้าน“โฮม โลน” อัตราดอกเบี้ย 0% นาน 6 เดือนฟรี ค่าธรรมเนียมประเมินราคา วงเงินกู้สูงสุด 50 ล้านบาท และสินเชื่อบ้าน “เคเค โฮม รีไฟแนนซ์” อัตราดอกเบี้ย 0%นาน 6 เดือน ฟรี ค่าธรรมเนียมประเมินราคา ค่าจดจำนอง วงเงินกู้สูงสุด 50 ล้านบาทธนาคารอาคารสงเคราะห์ (ธอส.) :สินเชื่อบ้านอัตราดอกเบี้ยต่ำพิเศษ 3 ปีแรก ฟรี ค่าธรรมเนียมการยื่นกู้บ้านมือสอง หรือเอ็นพีเอ ส่วนลดพิเศษจากราคาปกติ พร้อมแคมเปญพิเศษ “เงินดาวน์ผ่อนได้” ดอกเบี้ย 0% นาน 24 เดือนนอกจากนี้ ยังมีบริษัทบริหารสินทรัพย์ที่นำบ้านมือสองที่เป็นเอ็นพีเอมาขายภายในงานอีกด้วย อย่าง บริษัท บริหารสินทรัพย์สุขุมวิท (บบส.) : นำเอ็นพีเอมาขาย ให้ฟรีค่าธรรมเนียมการโอนบริษัท บริหารสินทรัพย์ กรุงเทพพาณิชย์ (บสก.) : นำเอ็นพีเอมาขายให้ผู้สนใจเลือกลงทุนได้ในทำเลทอง 61 รายการ แถมด้วยแคมเปญพิเศษออกค่าโอนให้ฟรีสูงสุดถึง 17 ล้านบาทใครที่ถูกใจอัตราดอกเบี้ยหรือเงื่อนไขแบบไหน ก็ลองเลือกช็อปได้ตามสบาย แต่อย่าลืมตรวจสุขภาพการเงินให้พร้อมก่อนไปขอสินเชื่อจะได้ไม่ต้องมาผิดหวังในภายหลัง